སྐྱབས་མགོན་རྗེ་བཙུན་བླ་མ་རིན་པོ་ཆེ་དོན་གྱི་སླད་དུ་མཚན་ནས་སྨྲོས་ན།རྗེ་བཙུན་ངག་དབང་པདྨ་རྣམ་རྒྱལ་དཔལ་བཟང་པོ་མཆོག་གི་སྐུ་ཁམས་ཅུང་བདེ་མིན་གྱིས་ད་ལྟ་སྐུའི་འཕྲོད་བསྟེན་སྨན་བཅོས་གནང་བཞིན་ཡོད་པས།མགོན་པོ་གང་གི་སློབས་འབངས་སུ་གཏོགས་པའི་རྒྱ་ཆེའི་སེར་སྐྱ་མང་ཚོགས་ཀྱིས།སྐྱབས་མགོན་རྡོ་རྗེ་འཆང་ཆེན་པོ་མཆོག་གི་སྐུ་གསུང་ཐུགས་ཀྱི་ཉེར་འཚེ་མཐའ་དག་དབྱིངས་སུ་ཞི་ནས་སྐུ་ཚེ་རྒྱལ་བ་ཚེ་མཐའ་ཡས་པའི་ངོ་བོར་བརྟན་ཅིང་།ཐུགས་བཞེད་མཐའ་དག་འབད་མེད་ལྷུན་གྱིས་འགྲུབ་པའི་ཆེད།སྐུའི་རིམ་གྲོར་ཚེ་སྒྲུབ་དང་།ཚེ་ཐར།སྲོག་བསླུ།རྡོ་རྗེ་སེམས་དཔའི་ཡི་གེ་བརྒྱ་བ།སྐུའི་ཀླུང་ཁམས་དང་མཐུན་པའི་དར་ཅོག་སྒྲེང་འཛུགས་སོགས་རྣམ་དཀར་གྱི་ལས་ལ་འབད་རྒྱུ་ཤིན་ཏུ་གལ་ཆེ་བས་དེ་ལུགས་ཐུགས་འཛིན་གནང་རྒྱུ་བཅས།ལུང་སྐྱ་དགོན་པའི་བླ་སྤྲུལ་འདུས་སྤྱི་ལྷན་རྒྱས་ནས།